OpenLLM-France/wikimedia huggingface dataset:
# Conde

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Conde (kont e brezhoneg) zo un anv a gaver en anvioù-lec'h hag en anvioù-tud e Spagn hag e Portugal.

## Lec'hioù

* Conde (Guimarães), freguesia e Guimarães, e Portugal
* Conde (Bahía), kumun e Brazil
* Conde (South Dakota), kêr e Stadoù Unanet Amerika
* Coruña del Conde, kumun e Spagn
* Villanueva del Conde, kumun e Spagn

## Tud

* Anabel Conde, kaneres spagnol
* Carmen Conde, skrivagnerez spagnol
* José Antonio Nieves Conde, filmaozer spagnol
* Patricia Conde, komedianez spagnol
* Santiago Abascal Conde, anavezetoc'h evel Santiago Abascal, politiker spagnol
* Sergio Álvarez Conde, melldroader spagnol

## Pennadoù kar

* Condé
* Condesa
# Condofuri

Condofuri zo ur gumun italian e meurgêr Reggio Calabria e Calabria.
# Condom

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Condom zo un anv-lec'h er broioù okitanek.
* Condom-en-Armagnac, en departamant Gers;
* Condom-d'Aubrac, en departamant Aveyron.

## Tud

* Jean Condom (1960-), c'hoarier gall rugby (1980-1997)
# Condom (Gers)

Condom, anvet ivez Condom-en-Armagnac (Condòm en okitaneg), zo ur gumun en departamant Gers, en Okitania. Sez un isprefeti eo.
Emañ war lez ar stêr Baïsa.

## Liammoù diavaez

* Le musée du préservatif est ouvert, La Dépêche du Midi, 22/06/2004
# Enezeg Stockholm

Enezeg Stockholm (Stockholms skärgård e svedeg) zo un enezeg en aod reter Sveden, e-kichen Stockholm. Unan eus brasañ enezegi ar Mor Baltel eo.
En em astenn a ra an enezeg tost da 80 km diouzh Stokholm war-zu ar reter, hag a-hed 150 km pe war-dro eus Björkö en hanternoz da Öja er c'hreisteiz, a-hed arvor Uppland. En holl ez eus war-dro 30 000 enezenn hag enezennig.
War-dro 10 000 a annezidi zo o vevañ en enezeg. Lod eus an inizi a c'haller mont dezho dre bontoù ha lod all a ranker kaout ur vag da vont betek enno. Kalz tud eus Stockholm o deus un ti-hañv en enezeg.
a vo kavet e Wikimedia Commons.
a vo kavet e Wikimedia Commons.
# Enezeg Toskana

Enezeg Toskana zo inizi eus Italia, etre Toskana ha Korsika, hag etre Mor Liguria ha Mor Tirrenia .

## Inizi

Sede an inizi brasañ:
| Enez | km² | Poblañs |
| Elba | 224 | 32043 |
| Enez ar Giglio | 24 | 1439 |
| Capraia | 19 | 410 |
| Montecristo | 13 | 2 |
| Pianosa (Toskana) | 10 | 10 |
| Giannutri | 3 | 13 |
| Gorgona | 2 | 147 |
| En holl: | 295 km² | 34054 |
Sede an inizi bihanañ:
* Isola di Palmaiola
* Isola di Cerboli
* Formiche di Grosseto
Enezennoùigoù:
* Argentarola (Monte Argentario)
* Formica di Burano
* Isola Rossa (Monte Argentario)
* Isolotto (Monte Argentario)
* Scoglio d'Affrica o Formica di Montecristo
* Secche della Meloria
* Secche di Vada
Enezennoùigoù ha reier en-dro d'an inizi :

### en-dro da Isola di Capraia

* Formiche di Capraia
* Isola della Praiola pe Peraiola
* Scoglione di Capraia
* Scoglio del Gatto
* Scoglio della Manza

### en -dro da Enez Elba

* Scoglio dell'Ògliera
* Formiche della Zanca
* Scoglietto di Portoferraio
* Isolotto della Paolina
* Isola dei Topi
* Isolotto d'Ortano
* Isole Gemini
* Scoglio Remaiolo
* Isola Corbella
* Scoglio della Triglia
* Isolotto della Scarpa (Isola di Pianosa)
* Isolotto della Scola (Isola di Pianosa)
* Le Scole (Isola del Giglio)
* Isola della Cappa (Isola del Giglio)
* Scoglio del Corvo (Isola del Giglio)
* Faraglione dell'isola del Giglio (Isola del Giglio)

## Skeudennoù

* L'Enfola, Elba
* Scaglieri, Elba
* Cala Giovanna, Pianosa
* Capraia, ar gêriadenn
* Montecristo
* Ti Napoleone Buonaparte e Portoferraio.
* La spiaggia delle Cannelle, Giglio
* Aod Giannutri
* Porto Romano e Giannutri
* Porto Romano e Giannutri
* Ar mor e Gorgona
* Ar Palazzo della Specola e Pianosa
* Villa di San Martino, e Portoferraio
* Capoliveri, en Elba
# Enezeg Mornington

Enezeg Mornington zo un enezeg er Meurvor Habask, e mervent Chile, er su da pleg-mor Penas. Enez Mornington eo enezenn vrasañ an enezeg, kalz bihanoc'h eo an inizi all, tro-dro.
Stag eo ouzh proviñs Última Esperanza e rannvro Magallanes
# Enezeg Ons

Enezeg Ons, pe Illas Ons e galizeg, zo inizi e kornôg Galiza, dirak genoù ría Pontevedra.

## An inizi

Enezeg Ons zo anezhi div enezenn vras ha re all bihanoc'h:
* Enez Ons
* Enez Onza, bihan, roc'hellek, diaes mont warni,
* A Freitosa, an hini vrasañ eus an enezennoùigoù, hag e c'hevellez A Freitosa de Terra,
* O Centolo, en hanternoz
* O Cairo, dezhi stumm dant ur c'hi (cairo en galizeg).
* A Laxe do Abade, .
* A Pedra do Fedorento, .
* A Illa do Xuvenco, .
* O Con dos Galos, ha re all disteroc'h
# Enezeg Reina Adelaida

An Enezeg Reina Adelaida zo un enezeg eus Chile, er gwalarn da Strizh-mor Magalhaes. Lavaret e vez ez eus 2000 enezenn en enezeg.

## Inizi

* Inizi Ramírez, Enez Contreras hag Enez Vidal Gormaz er gwalarn;
* inizi Rennell er biz;
* Pedro Montt y Manuel Rodríguez er gevred
* Enez Pacheco hag Enez Juan Guillermos er mervent .

## Istor

E-pad 6.000 vloaz e oa bet redet mor etre aodoù su Patagonia gant ar bobl kawésqar, henvroiz bageerien. Div vartezeadenn zo bet savet diwar o fenn:
* pe e teuent eus an norzh, dre ar c'hanolioù
* pe e teuent eus ar su
E 1520 e voe dizoloet strizh-mor Magalhaes gant Europeiz.
# Enezeg Madre de Dios

An Enezeg Madre de Dios zo inizi eus Chile e mervent ar vro, e penn pleg-mor Penas, er gwalarn da strizh-mor Magalhaes.
Lodek int eus proviñs Última Esperanza, er rannvro Magallanes y la Antártica Chilena.

## An inizi

* ar re vras : Madre de Dios ha Duque de York,
* ar re grenn : an inizi Guarello, Tarlton ha Caracciolo,
* ur bern enezennoùigoù ha kerreg.

## Pennad kar

* Inizi Chile
# Enezeg Madeira

Enezeg Madeira zo un enezeg portugalat er Meurvor Atlantel. Seizh enez zo anezhi :
* div enezenn annezet : Madeira ha Porto Santo ;
* div enezennig annezet : Selvagem Grande ha Selvagem Pequena, en Inizi Selvagens ;
* teir enezenn didud.
Mont a ra an holl anezho d'ober Rannvro Emren Madeira.
# Enezeg Dampier

Enezeg Dampier zo inizi er-maez da gêr Dampier en Aostralia ar C'hornôg.
Dont a ra an anv eus hini William Dampier ur morlaer saoz a dremenas dre eno e 1699.

## Anvioù an inizi

* Angel Island
* Bare Rock
* Brigadier Island
* Cohen Island
* Collier Rocks
* Conzinc Island
* Delambre Island
* Dolphin Island
* Eaglehawk Island
* Enderby Island
* Elphick Nob
* Egret Island
* Gidley Island
* Goodwyn Island
* Haycock Island
* Huay Island
* Intercourse Island
* East Intercourse Island
* East Middle Intercourse Island
* West Intercourse Island
* West Middle Intercourse Island
* Keast Island
* Kendrew Island
* Lady Nora Island
* Legendre Island
* East Lewis Island
* West Lewis Island
* Malus Islands
* Mawby Island
* Millers Rocks
* Mistaken Island
* Nelson Rocks
* Rosemary Island
* Tidepole Island
* Tozer Island
* Wilcox Island
# Isabella Bendidio

Isabella Bendidio (Ferrara, 1546 – goude 1610) a oa un itron hag a oa kanerez e lez Ferrara er XVI$^{vet}$ kantved.
Gant he c'hoar Lucrezia Bendidio e kemere perzh el laz-kanañ Concerto delle donne.
Dimeziñ a reas da Cornelio Bentivoglio, eus an tiegezh uhel Bentivoglio. Mamm e oa da Guido hag Enzo Bentivoglio a voe harperien ar sonaozour Girolamo Frescobaldi e Ferrara.
# Isabella Brant

Isabella Brant, (1591-1626) a voe pried kentañ al livour flandrezat Rubens. Merc'h e oa da Jan Brant, kuzulier e kêr Antwerpen ha da Clara de Moy.
Tri bugel o doe: Clara, Nikolaas hag Albert. Mervel a reas Isabella Brant gant ar vosenn pa oa 34 bloaz.
a vo kavet e Wikimedia Commons.
# Isabela (Galápagos)

Enez Isabela pe Isla Isabela e spagnoleg (Albemarle e saozneg, diwar anv un noblañs), zo un enezenn er Meurvor Habask hag unan eus an Inizi Galápagos, en Ecuador. Dont a ra an anv eus hini ar Rouanez Isabel Iañ Kastilha, a arc'hantas beaj Kristof Kolomb.

## Skeudennoù: loened en Enez Isabela

* Pengouin Galápagos
* Morvaout (Phalacrocorax harrisi)
* Morvaout
* Evned en Enez Isabela
* Igwan-mor
* Igwan-mor
* Loened ar vro
* Igwan Galápagos
* Fregata magnificens
* Sula granti
* Dendroica petechia
* Reunig (Phocidae) en Isabela

## Pennad kar

* Isabela
# Isabella

Isabella zo un anv-badez italianek ha saoznek, kar da Izabel e brezhoneg, hag Isabel e spagnoleg, ha kar evelto d'an anv Elesbed (e brezhoneg), pe Elizabeth (e saozneg).

## Tud
### Bro-Saoz

* Isabella Bro-Saoz, merc'h da Yann Dizouar

### Bro-Skos

* Isabella Mar, kentañ pried Robert Bruce ha rouanez Bro-Skos en XIIIvet kantved.

### Italia

* Isabella d'Este (1474 - 1539)
* Isabella de' Medici (1542–1576)
* Isabella Andreini, barzhez hag aktourez italian er XVIvet kantved
* Maria Isabella di Borbone-Parma (1741 -1763)
* Maria Isabella di Borbone-Spagna, anv italianek María Isabel Spagn (1789 -1848), rouanez an Div Sikilia.
* Isabella Rossellini (* 1952), aktourez italian.

### Okitania

* Ysabel, pe Ysabella (a-raok 1180 – ...), barzhez okitanek

## Liverezh

* Isabella (Millais) , pe Lorenzo and Isabella, taolenn gant John Everett Millais, e 1849,

### Poltredoù

* Isabella d'Este, gant Tizian
* Isabella de' Medici, gant Alessandro Allori, Uffizi, Firenze.
* Maria Isabella di Borbone-Parma, gant Jean-Marc Nattier
* Maria Isabella di Borbone-Spagna, rouanez an Div Sikilia

## El lennegezh

* Isabella Linton, c'hoar Edgar Linton, e-barzh Wuthering Heights , romant Emily Bronte .

## Lec'hanvioù

Lec'hioù anvet Isabella zo e SUA:
* Isabella, Minnesota
* Isabella, Missouri
* Isabella County, Michigan
* Isabella Township, Michigan

## Pennadoù kar

* Isabel
* Izabel
# Isabella (Millais)

Isabella, pe Lorenzo and Isabella, zo un daolenn livet gant John Everett Millais, e oberenn gentañ e doare ar Rakrafaelourien, savet e 1849, da lavarout eo bloaz goude krouet ar Pre-Raphaelite Brotherhood. Kentañ ma voe diskouezet e oa er Royal Academy e 1849, hag hiziv emañ er Walker Art Gallery e Liverpool.
Savet eo an daolenn diwar-benn ur varzhoneg gant ar barzh saoz John Keats, anvet Isabella, or the Pot of Basil, skrivet e 1818, hag awenet gant ur gontadenn eus Decameron Boccaccio (IV, 5). Ober a ra anv eus Isabella, c'hoar da varc'hadourien binvidik, hag a glaskont dimeziñ d'un den a wad uhel ha pinvidik ("some high noble and his olive trees"), hogen karout a ra-hi Lorenzo, mevel gant he breudeur. Pa glev ar vreudeur ar c'heloù e lazhont Lorenzo hag e touaront e gorf. Dont a ra e dasmant da gemenn e varv da Isabella en he hunvre. Dizouarañ a ra ar c'horf, ha kuzhat ar penn en ur podad bazilik.
# Isabella (toullgorferezh)

Isabella a vez graet eus un doare toullgorfañ nevez-ijinet graet da ardvink-genel ar maouezed. Toullet e vez don-kenañ en ellig un tammig uheloc'h evit digoradur kan an troazh, e tremen a-hed diabarzh an ellig o tont er-maez dre un toull graet e krec'h da c'holoenn an ellig dres evel evit un toulladur doare "Kristina". Implijet e vez ur varennig da vravig en degouezh-mañ.
Ral-kenañ ha dañjerus-tre eo an doare toullgorfañ-mañ, rak gloazañ meur a nervenn a c'heller ober, ha kollet e vez kalz a wad ivez war un dro. Abalamour da se e vez nac'het ober gant an darn vrasañ eus an doullgorferien a-vicher, hag ijinet ez eus bet un toullgorfadur all anvet "nefertiti" da ober en e lec'h.
Etre 2 ha 3 miz e vezer o pareañ war-lerc'h.

## Liammoù diavaez

* Pennad e holloueziadur ar BMEzine
# Isabel of Gloucester

Isabella Gloucester, pe Isabel of Gloucester (war-dro 1173 – 14 a viz Here 1217), a oa ur gontez saoz ha kentañ pried Yann Dizouar a-raok ma voe lakaet da roue. Anvioù zo bet roet dezhi ivez: Isabel, Hadwisa, Hawisia, Hawise, Joan, Eleanor, Avise, hag Avisa.
Merc'h e oa da William Fitz Robert, eil kont Gloucester. E miz Eost 1189 e timezas d'ar priñs Yann Dizouar, breur d'ar roue Richarzh Iañ. Bugel ebet n'o doe.
Goude bout anvet da roue en 1199 e reas Yann dispenn an dimeziñ gant ar pab Inosant III dre an abeg a genwadelezh. Isabel a addimezas da Geoffrey de Mandeville, ha da Hubert de Burgh.
# Isabela

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Isabela zo un anv-lec'h spagnolek hag anv anv meur a dra.

## Orin

Dont a ra an anv-lec'h eus doare latin an anv-badez spagnolek Isabel, anv Izabel Iañ Kastilha.

## Ecuador

* Isabela, unan eus an Inizi Galápagos

## Filipinez

* Isabela ur gumun e proviñs Negros Occidental.
* Isabela City, ur gêr er Filipinez e proviñs Basilan.
* Proviñs Isabela, e Luzon .

## Puerto Rico

* Isabela, e Puerto Rico

## Republik Dominikan

* Isabela, un adstêr d'an Ozama.

## Pennadoù kar

* La Isabela
* Izabel.
# Isabella Bro-Saoz

Isabella Bro-Saoz (1214 – 1241), anvet ivez Elizabeth, a oa ur briñsez saoz, merc'h da Yann Dizouar, roue Bro-Saoz, ha d'e bried Isabelle d' Angoulême.

## He buhez

Pevare bugel hag eil merc'h Yann Dizouar e oa. Daou vloaz e oa pa varvas he zad e 1216. He breur Herri III a voe anvet da roue neuze.
Ar pab Gregor X an hini a alias an Impalaer santel Friedrich II Hohenstaufen, en un emgav e Rieti, da zimeziñ da Isabella, choar ar roue saoz.
Da gentañ ne soñje Friedrich nemet mirout e harperien c'hall. Pa gomprenas e c'hallje lemel skoazell a Vro-Saoz d'e enebourien en Alamagn gant un dimeziñ saoz, e savas a-du gant ar pab.
Dimezet e voe Isabella goant, ur bloaz warn-ugent dezhi, da Friedrich II Hohenstaufen 'Stupor Mundi', Impalaer santel intañvet div wech, ha daou-ugent vloaz dezhañ.
Lidet e voe an dimeziñ e Londrez e miz C'hwevrer 1235. En iliz-veur Worms avat e voe an eured.
Dre he dimeziñ e oa Impalaerez santel, Rouanez Alamagn ha Rouanez Sikilia.

## He bugale

N'eo ket gwall sklaer ar skridoù kozh diwar-benn pet bugel he doe, nag o anvioù, nag an deiziadoù. Un dra zo sur avat : pevar bugel he doe da vihanañ: *ur mab a varvas prestik goude bout ganet, e 1236 pe 1241,
* ur verc'h a varvas, evel he breur, prestik goude bout ganet, e 1237,
* Margaret,
* ha Heinrich.

## Pennadoù kar

* (it) Priedoù Friedrich II
# Isabella Fieschi

Isabella Fieschi (a-raok 1320-goude 1356), a oa itron Milano (1331- 1349) dre ma oa pried da Luchino Visconti.

## He buhez

Merc'h e oa da Carlo Fieschi, kont Savignone. Nizez e oa d'ar pab Adrian V.
E 1331 e timezas e Milano da Luchino Visconti.
Splann e oa abegoù politikel an eured: kadarnaat al liammoù etre an tiegezh Visconti ha Republik Genova: Luchino a oa nevez intañvezet eus e eil pried, eus Genova ivez, Caterina Spinola, merc'h da Obizzo Spinola.
Brudet e oa kened Isabella, ha lesanvet e oa Fosca, ken mezhus e veze kavet hec'h emzalc'h. Hervez ar vojenn he devoa serc'heged e-leizh, en o zouez niz Luchino, Galeazzo II Visconti, ha doge Republik Venezia Andrea Dandolo.

## Bugale

Daou vab gevell he doe, ganet d'ar 4 a viz Eost 1346, Luchino ha Giovanni, hogen ne vevas nemet Luchino Novello (1346-1399), a zimezas div wech:
* da Luisa, merc'h da Gabriele Adorno, doge Genoa, ha da Violante Giustiniani,
* da Maddalena Strozzi en 1372.
Lidet e voe ar ganidigezhioù gant ar madrigal O in Italia felice Liguria, savet gant Jacopo da Bologna, a oa barzh e lez Luchino abaoe 1339.

## Gasterezh

En 1347 ez eas Isabella, gant tud all eus Milano, da ober un dro da Venezia. E-kerzh an droiad-se he dije kemeret perzh en un abadenn c'hoari pevar gant tri gwaz war un dro, hag en o zouez Andrea Dandolo, Doge Venezia abaoe 1343, niz he fried, Galeazzo II Visconti.

## Marv Luchino

E miz Genver 1349 e klevas Luchino pegement e veze doganet gant e bried Isabella, ma embannas e vije spontus he c'hastiz. Un toullad deizioù goude e voe kavet marv, diwar gontamm. Lesanvet e voe an intañvez Isabella del veleno ("Isabella ar c'hontamm ")$^,$. Soñjal a rae an dud moarvat he devoa kavet an tu d'en em zifenn diouzh he c'hastizer e-lec'h gortoz bezañ lazhet gantañ.
Kemeret e voe ar galloud gant e nized, diwar-goust ar mab, Luchino yaouank, war zigarez e vije bet bastard bugel an intañvez doganerez. Ha bac'het e voe Isabella hag he mab.
En 1356, gant skoazell anaoudeien, e teuas Isabella a-benn da dec'hel eus Milano gan he mab Luchino. Hervez an testenioù e vije distroet da di he zud da Savignone.

## Notennoù

* ↑ Patrom:Ouvrage
* 1 2 Patrom:Ouvrage
* ↑ Patrom:Ouvrage
# Didier Pironi

Didier Joseph Louis Pironi (bet ganet d'ar 26 a viz Meurzh 1952, marvet d'an 23 a viz Eost 1987) a oa ur blenier redadegoù kirri gall en deus redet e Formulenn 1 hag en Andur. E F1 en deus redet etre 1978 ha 1982, bloavezh e wallzarvoud grevus-tre en deus rediet anezhañ da bouez gant ar redadegoù kirri. Redet en deus evit Tyrell, Ligier ha Ferrari, ha trec'het en deus 3 gwezh. Anavezet eo evit e vignoniezh gant Gilles Villeneuve, ur vignoniezh deuet da vezañ un enebouriezh pa oa Ferrari e penn ar jeu e 1982, bloavezh marv Villeneuve hag e wallzarvoud dezhañ. Gounezet en deus ivez 24 eurvezh ar Mañs gant Renault Alpine e 1978. Lazhet eo bet en ur gwallzarvoud redadegoù bigi keflusket e 1987.
# Didier Ratsiraka

Didier Ratsiraka (ganet d'ar 4 a viz Du 1936) zo ur soudard hag ur politikour eus Madagaskar, bet prezidant ar vro.
Goude bezañ bet ministr an aferioù estren e gouarnamant Gabriel Ramanantsoa e voe lakaet e penn ar Stad d'ar 15 a viz Even 1975. Lesanvet e oa an Amiral ruz ha lakaat a reas ul luskad sokialour e plas. Diwar ur referendom aozet e miz Kerzu 1975 e voe diazezet an eil republik en enez hag anvet Ratsiraka da brezidant evit 7 vloaz. Addilennet e voe e 1982 hag e 1989 daoust d'an eneberezh ouzh e bolitikerezh kreskiñ. E miz Eost 1991 e voe lazhet manifesterien gant gwarded ar prezidant diwar e urzhioù hag e miz Here 1991 e voe rediet Ratsiraka da sinañ ur c'henemglev ma embanne krouidigezh ur gouarnamant da c'hortoz, hag eñ prezidant gant nemeur a c'halloud. Koll e voe en dilennadeg aozet ar bloaz war-lerc'h ha leuskel e blas da Albert Zafy d'ar 27 a viz Meurzh 1993.
Mont a reas en harlu da vro C'hall ha distreiñ da Vadagaskar e 1996 evit kemer perzh en dilennadeg prezidantel. Gounit a reas ha mont da brezidant en-dro e miz C'hwevrer 1997. Lakaat a reas e anv adarre e dilennadeg miz Kerzu 2001 m'en em gavas en eil plas goude Marc Ravalomanana er c'hentañ tro. Ne voe ket aozet eil tro an dilennadeg dre ma embannas Ravalomanana e oa bet ouzhpenn 50% eus ar mouezhioù gantañ hag e ranke dre-se bezañ lakaet da brezidant. Stourmoù a voe etre partizanted an daou du betek ma tec'has Ratsiraka kuit da vro-C'hall e miz Gouere 2002.
E miz Du 2011 e c'hellas distreiñ da Vadagaskar.
g • ka • kePrezidanted Madagaskar :
* Philibert Tsiranana · Gabriel Ramanantsoa · Richard Ratsimandrava · Gilles Andriamahazo · Didier Ratsiraka · Albert Zafy · Norbert Ratsirahonana · Didier Ratsiraka · Marc Ravalomanana · Andry Rajoelina · Hery Rajaonarimampianina
# Didius Julianus

Juluan Iañ, pe Marcus Didius Julianus pe Marcus Didius Severus Iulianus (133-193) a oa un impalaer roman a renas eus an 28 a viz Meurzh betek ar 1añ a viz Mezheven 193.
# Didier Le Fur

Didier Le Fur zo un istorour breizhat ha gall. Degaset en deus ur sell nevez-tre war ar XVI$^{vet}$ kantved gall. Meur a vuhezskrid en deus embannet, en o zoue hini Frañsez I$^{añ}$, roue Bro-C'hall, hag en deus nevesaet an henanouriezh diwar e benn. Studiet en deus ivez an Inkizision e Bro-C'hall etre an XIII$^{vet}$ hag an XV$^{vet}$ kantved.

## Levrioù

* 2001 : Louis XII : un autre César, Paris, Perrin, (ISBN 978-2-262-03297-5)
* 2004 : Marignan, 13-14 septembre 1515, Perrin (ISBN 978-2-262-01918-5)
* 2006 : Charles VIII, Perrin (ISBN 2-262-02273-9)
* 2009 : Henri II, Taillandier (ISBN 978-284734-297-0)
* 2010 : Le Royaume de France en 1500, Réunion des musées nationaux (ISBN 978-2-711-85764-7)
* 2012 : L’Inquisition, enquête historique : France, XIIIe-xXVe siècle, Tallandier (ISBN 978-2-847-34934-4)
* 2015 : François Ier, Perrin (ISBN 978-2-262-04734-4)
* 2016 : 100 citations historiques expliquées, Paris, Le Chêne (ISBN 978-281231-482-7)
* 2017 : Diane de Poitiers, Perrin (ISBN 978-2-262-06395-5)
* 2018 : Une autre histoire de la Renaissance, Perrin (ISBN 978-2-262-07059-5)

## Notennoù

* ↑ E dezenn : (fr) http://www.sudoc.abes.fr/xslt/DB=2.1//SRCH?IKT=12&TRM=117844586&COOKIE=U10178,Klecteurweb,I250,B341720009+,SY,NLECTEUR+WEBOPC,D2.1,E550de1c2-bfd,A,H,R90.32.221.29,FY
* ↑ (fr) « Didier Le Fur : tout ce qui a été écrit sur François Ier a été inventé », pennad-skrid e Le Point, 18/04/2015
* ↑ (fr) Bigmammy en ligne
# Didingeg

Ur yezh nilez-saharek eus skourr ar yezhoù sourmek eo an didingeg (didinga) komzet gant tro-dro da 58.000 den (1978 e Soudan.

## Gwelet ivez

* Yezhoù nilez-saharek
* Yezhoù sourmek
# Didier Tarquin

Didier Tarquin zo un tresour bannoù-treset bet ganet e Toulon (Frañs) e 1967.

## Heuliadoù

Lanfeust de Troy :
* L'Ivoire du Magohamoth (ISBN 9782877642576)
* Thanos l'Incongru (ISBN 9782877643061)
* Castel Or-Azur (ISBN 9782877643948)
* Le Paladin d'Eckmül (ISBN 9782877645669)
* Le Frisson de l'Haruspice (ISBN 9782877646468)
* Cixi Impératrice (ISBN 9782877647953)
* Les Pétaures Se Cachent pour Mourir (ISBN 9782877649230)
* La Bête Fabuleuse (ISBN 9782845650336)
Lanfeust des Étoiles
* Un, Deux, Troy (ISBN 9782845652217)
* Les Tours de Meirrion (ISBN 9782845654051)
* Les Sables d'Abraxar (ISBN 9782845656833)
* Les Buveurs de Mondes (ISBN 9782845659001)
* La chevauchée des bactéries (miz Kerzu 2005, ISBN 2849463183)
Embanner : Soleil Productions
# Didier Jeunesse

Didier Jeunesse zo un ti-embann gall e Pariz, hag a embann levrioù bugale dreist-holl.
Betek miz Genver 2003 e oa un isrann eus an ti-embann Didier (ti-embann), hag a oa ur rann eus Alexandre Hatier abaoe 1978, anezhañ ur skourr eus Hachette abaoe 1996.

## Levrioù brezhonek

Un nebeud levrioù brezhonek zo bet embannet gant Didier Jeunesse.
* An tri bouc'h, troet gant Mona Bouzec-Cassagnou, 2008.
A-hend-all ez eus bet embannet un toullad eus levrioù gallek an embanner-se gant embannerien vrezhonek, evel Sav-Heol pe An Amzer embanner.
# Didier Le Bougeant

Didier Le Bougeant zo ur politikour breizhat, Tregeriad a orin, kuzulier-kanton (PS) e kreiz-kêr Roazhon, karget eus ar sevenadur e departamant Il-ha-Gwilun, un departamant ha n'eo ket troet da skoazellañ ar brezhoneg. E kostezenn Arnaud Montebourg e oa e 2011 pa oa dilennadeg diabarzh en e strollad politikel.
# Gennes-Val-de-Loire

Gennes-Val-de-Loire :
| Bro | Anjev |
| Melestradurezh ||
| Stad | Frañs |
| Rannvro | Broioù al Liger |
| Departamant | Maine-et-Loire |
| Arondisamant | Saumur |
| Kanton | Doué-la-Fontaine Longué-Jumelles |
| Kod kumun | 49261 |
| Kod post | 49350 |
| Maer Amzer gefridi | Jean-Yves Fulneau 2016-2020 |
| Etrekumuniezh | Communauté d'agglomération Saumur Val de Loire |
| Lec'hienn web | https://www.gennesvaldeloire.fr/ |
| Poblañsouriezh ||
| Poblañs | 8 480 ann. (2020) |
| Stankter | 59 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 17 m — brasañ 100 m |
| Gorread | 144,94 km² |
| kemmañ |
Gennes-Val-de-Loire zo ur gumun eus departamant Maine-et-Loire e Bro-C'hall, krouet e 2016.

## Istor

Krouet eo bet d'ar 1añ a viz Genver 2016, en ur vodañ kumunioù Chênehutte-Trèves-Cunault, Gennes, Grézillé, Saint-Georges-des-Sept-Voies ha Le Thoureil.
Enframmet eo bet kumunioù Les Rosiers-sur-Loire ha Saint-Martin-de-la-Place enni d'ar 1añ a viz Genver 2018

## Monumantoù ha traoù heverk

* Iliz Saint-Eusèbe e Gennes.
* Iliz Saint-Maxenceul e Cunault.
* Kastell Pimpéan e Grézillé.
* Maner La Sansonnière e Saint-Georges-des-Sept-Voies.
* Maen-hir la Filoussière.
* Al Liger e Les Rosiers.

## Melestradurezh

Roll ar vaered :
| Mare | Mare | Anv | Strollad | Karg |
| Genver 2016 | → bremañ | Jean-Yves Fulneau | | |

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr) Dastumad an aktaoù melestradurel Prefeti Maine-et-Loire, 9 Here 2015
* ↑ (fr) Arrêté portant la création de la commune nouvelle de Gennes-Val-de-Loire, 22 Mae 2017.
* ↑ (fr) « Jean-Yves Fulneau élu maire de la commune nouvelle », Le Courrier de l'Ouest, 5 Genver 2016.